**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „smulkiojo ir vidutinio verslo konkurencingumo skatinimas“ PRIEMONĖS NR. 03.2.1-LVPA-K-801 „NAUJOS GALIMYBĖS LT“ projektų finansavimo sąlygų aprašo nr. 3 DERINIMAS**

|  |  |
| --- | --- |
| **Paskelbimo** www.esinvesticijos.lt **data 2020-11-05** |  |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **Kauno prekybos, pramonės ir amatų rūmai** | **1.** Papildymas nauja išlaidų kategorija – įmonių produkcijos pristatymo virtualiose tarptautinėse parodose (e-parodos) išlaidomis (5.2.2.1 punktas), yra itin aktualus siekiant sėkmingai įgyvendinti projektų veiklas esamoje situacijoje. Tačiau kyla klausimas, kokios konkrečiai išlaidos bus finansuojamos? Siūlytume įtraukti ne tik dalyvavimo virtualioje parodoje išlaidas (dalyvio registracijos, dalyvavimo mokestis, papildomo matomumo išlaidos), bet ir pasiruošimo dalyvauti virtualioje parodoje išlaidas:  **1.1.** su produkcijos pristatymu susijusias išlaidas (pristatymo koncepcijos parengimas, gaminių fotosesijos ar video sukūrimo kaštai, aprašų vertimo į užsienio kalbą kaštai, reklamos ir matomumo didinimo kaštai bei kt.). Šių kaštų įtraukimas atlieptų stendo įrengimo ir transportavimo kaštus, kurie buvo įtraukti į fiksuotą įkainį fizinio dalyvavimo parodoje atveju.  **1.2.** galutinių naudos gavėjų personalo darbo užmokesčio išlaidas, patirtas ruošiantis dalyvavimui virtualioje parodoje ir dalyvaujant virtualioje parodoje. Pasiruošimas dalyvauti virtualioje parodoje dažnai pareikalauja daugiau personalo laiko investicijų, nei pasiruošimas dalyvavimui įprastoje, fizinėje parodoje. Dalinis šių kaštų finansavimas padėtų sustiprinti įmonių konkurencingumą.  Šių išlaidų kategorijų įtraukimas į tinkamas finansuoti, leistų įmonėms kokybiškiau pasiruošti dalyvavimui virtualiose parodose ir padidinti dalyvavimo rezultatyvumą. | Atsižvelgta dalinai.  Informuojame, kad šiuo įsakymo projektu atliekami pakeitimai, susiję tik su tinkamomis finansuoti išlaidomis, papildant tinkamų išlaidų kategorijas išlaidomis, būtinomis vykdyti projekto veiklas, atsižvelgiant į  koronaviruso viruso (COVID-19) plitimą ir taikytinus suvaržymus. Įgyvendinamų projektų tinkamų išlaidų sąrašas papildytas naujomis išlaidų kategorijomis:   * **labai mažų, mažų ir vidutinių įmonių (toliau – MVĮ produkcijos parodymo ir (arba) pristatymo virtualioje tarptautinėje parodoje (e-parodoje), mugėje (apima su papildomo produkcijos matomumo užsakymu susijusias išlaidas) išlaidos;** * **MVĮ produkcijos parodymo ir (ar) pristatymo virtualioje tarptautinėje parodoje (e-parodoje), mugėje, kai įmonę pristato atstovas, išlaidos (parodos ploto nuomos, įrangos, stendo, ekspozicijos nuomos, transportavimo, draudimo ir kitos susijusios išlaidos bei projekto vykdytojo atstovo išlaidos).**    1. Taigi bus tinkamos finansuoti produkcijos parodymo virtualioje tarptautinėje parodoje (e. parodoje) išlaidos, kurios apims ir su papildomo produkcijos matomumo užsakymu susijusias išlaidas (**pvz., prekinio ženklo reklamos dalyvių sąraše, paketo, suteikiančio papildomų galimybių (pvz., įkelti didesnį kiekį nuotraukų), ar kitos prezentacijos išlaidos).**   **Tačiau rinkodaros priemonių išlaidos, tokios kaip foto sesijų, nuotraukų arba video medžiagos paruošimo išlaidos, netinkamos finansuoti pagal priemonę.**   * 1. **Pažymėtina, kad pagal šį projektų finansavimo sąlygų aprašą remiama veikla – grupinis MVĮ ir jų produkcijos pristatymas užsienyje ir (ar) Lietuvos Respublikoje vykstančiose tarptautinėse parodose, mugėse ir verslo misijose.**   **Taigi grupinį galutinių naudos gavėjų (MVĮ) dalyvavimą tarptautinėse užsienio parodose**, mugėse organizuoja projekto vykdytojas: VšĮ „Versli Lietuva“, verslo asociacijos, prekybos, pramonės ir amatų rūmai, klasterio koordinatorius, VšĮ „Keliauk Lietuvoje”, kuris turi pasirūpinti projekto administravimu ir įgyvendinimu. Todėl finansuojamos šios išlaidos: projektą vykdančio personalo darbo užmokesčio išlaidos, projektą vykdančio personalo komandiruočių išlaidos. |
| **2.** 5.2.2.2. punkte kalbama apie dalyvavimą virtualiose parodose ir mugėse, o 5.2.2.2.1. punkte apie stendo ploto nuomos, įrengimo, transportavimo ir kt. kaštus. Galbūt čia yra įsivėlusi klaida su numeracija? Nes kaip suprantame tarp tinkamų finansuoti išlaidų numatytas produkcijos pristatymas tarptautinėje parodoje (ne virtualioje, o fizinėje), kai ją pristato atstovas. | Atsižvelgta.  **Patikslinta punktų numeracija, išskiriant dalyvavimo virtualiose parodose, mugėse išlaidas ir projekto vykdytojo atstovo išlaidas.** |
|  | **Lietuvos nacionalinio verslo konfederacija** | Siūlyčiau įtraukti elektroninės komercijos įmones ir jų pasiruošimą eksportui. Mes turime nemažai el. parduotuvių, kurios gali per savo platformą vykdyti eksportą tiesiogiai parduodamos mažmeną el. prekybos būdu ir parduoti didmenas, jei būtų galimybė el. platformose susikurti/įdiegti didmenoms el. komercijos modulį, tai reiktų fiksuoti kaip tinkamas finansuoti išlaidas, taip pat el. prekybai reiktų pridėti tinkamas finansuoti išlaidas - vertimus ir el. parduotuvių paruošimus eksportui. Prekyba dabar vis intensyviau keliasi į el. platformą, mažoms ir vidutinėms įmonėms tai labai padėtų vystyti komerciją plečiant eksporto apimtis. | Neatsižvelgta.  Informuojame, kad šiuo įsakymo projektu atliekami pakeitimai, susiję tik su tinkamomis finansuoti išlaidomis, papildant tinkamų išlaidų kategorijas išlaidomis, būtinomis vykdyti projekto veiklas, atsižvelgiant į  koronaviruso viruso (COVID-19) plitimą ir taikytinus suvaržymus. Įgyvendinamų projektų tinkamų išlaidų sąrašas papildytas naujomis išlaidų kategorijomis – **MVĮ** **produkcijos (gaminamų gaminių** **ir teikiamų paslaugų)** **parodymo ir (ar) pristatymo virtualioje tarptautinėje parodoje (e-parodoje), mugėje** **išlaidomis bei** **projekto vykdytojo atstovo, kai jis atstovauja projekto vykdytoją užsienio tarptautinėje parodoje ar mugėje, išlaidomis**. Šios išlaidos būtų apmokamos (kompensuojamos) pagal faktines išlaidas (pateikus išlaidų pagrindimo ir apmokėjimo įrodymo dokumentus).  Aprašo pakeitimai inicijuoti, atsižvelgiant į Finansų ministerijos inicijuotą Projektų administravimo ir finansavimo taisykles[[1]](#footnote-1) pakeitimą (520 punktas), kuriuo numatyta galimybė keisti priemonių projektų finansavimo sąlygų aprašus ir sudarytas projektų sutartis jau atrinkus ir (ar) sudarius projektų sutartis, jei šie pakeitimai būtini tinkamam projektų įgyvendinimui paskelbus valstybės lygio ekstremaliąją situaciją.  Taigi pažymime, kad nėra galimybės įtraukti naujus galutinius naudos gavėjus ar keisti remiamas veiklas bei projektų atrankos kriterijus.  Be to, informuojame, kad valstybės pagalba pagal šią priemonę įgyvendinamiems projektams teikiama vadovaujantis 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas), nuostatomis. Finansavimas gali būti skiriamas pareiškėjams visose srityse, **išskyrus *de minimis* reglamento 1 straipsnio 1 dalyje išvardytus sektorius ir veiklas** bei 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus, nustatytus apribojimus.  *De minimis* reglamento 1 straipsnio 1 dalies d) punktas numato, kad „šis reglamentas taikomas pagalbai, teikiamai įmonėms visuose sektoriuose, išskyrus; d) pagalbą su eksportu susijusiai veiklai trečiosiose šalyse arba valstybėse narėse, t. y. pagalbą, tiesiogiai susijusią su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla. |

1. Patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“. [↑](#footnote-ref-1)